### 5.     Drøftelse af prioritering af udvendig vedligeholdelse på de kommunale ejendomme i 2021

**Åbent**

Sagsnr.: 326-2020-79831       J.nr.: 82.00.00           Dokumentnr.:
326-2020-341266

**Sagstype**

Drøftelse.

**Resume og sagens baggrund**

På investeringsoversigten for 2021
er der afsat et rådighedsbeløb på anlægsbudgettet på i alt 6,7 mio. kr. til at
udføre vedligeholdelsesopgaver på kommunens ejendomme. Før prioriteringen af
rådighedsbeløbet lægges der her op til en drøftelse heraf.

**Indstillinger**

Chefen for Vej, Ejendom og Affald
indstiller, at udvalget drøfter prioriteringen af anlægsbudgettet til
vedligeholdelse af kommunens ejendomme for 2021.

**Behandling**

Teknik- og Miljøudvalget.

**Sagsfremstilling**

På investeringsoversigten for 2021
er der afsat et rådighedsbeløb på anlægsbudgettet på i alt 6,7 mio. kr. til
vedligeholdelse af kommunens ejendomme. Efter den ændrede organisering af
teknisk drift og service er der nu ud over anlægsbudgettet et samlet
driftsbudget på cirka 70 mio. kr. til drift, service og vedligehold. De to
budgetter til henholdsvis anlæg og drift udgør den samlede ramme til drift,
service og vedligeholdelse af kommunens ejendomme.

Der lægges her op til en drøftelse
af den kommende prioritering af det afsatte rådighedsbeløb på anlægsbudgettet.

Ejendomsstrategi

I forbindelse med vedtagelse af
budgetaftalen for 2016-2022 blev det besluttet at arbejde med optimering af
kommunens ejendomsmasse. Indsatsen omtales også som kloge kvadratmeter. I
tilknytning til arbejdet med kloge kvadratmeter er der blandt andet dannet overblik
over, hvilke ejendomme, der skal satses på i fremtiden. Det vil sige, hvilke
ejendomme der skal bevares på længere sigt. Dette overblik danner grundlag for
prioriteringen af vedligeholdelsen.

Der er fokus på, at de ejendomme,
der satses på, afspejler de kerneopgaver, der arbejdes med på de forskellige
fagområder. Prioriteringen af vedligeholdelsen hviler også på de behov, der er
på disse områder.

Ejendomsstrategiens målsatte
effektiviseringer er opnået i 2020. Samtidig er der de seneste år arbejdet med
kloge udbud og målrettet vedligeholdelse samt nybyggeri. Der lægges således op
til i hensigtserklæring H10 i budgetaftalen for 2021-2024, at der til
planseminaret skal udarbejdes et nyt overblik over vedligeholdelsesefterslæbet.

Jonathan Carlsen for anlægsbudgettet
til vedligeholdelse 2021

I forbindelse med fjernelse af
anlægsloftet i 2020 fremrykkede kommunalbestyrelsen 5 mio. kr. fra 2021 til
2020 til vedligeholdelsesopgaver på ejendomsområdet.

Prioriteringen af bevillingen
fulgte Teknik- og Miljøudvalgets prioritering af de øvrige
vedligeholdelsesopgaver for 2020.

·         Tagudskiftning og tagrenovering

·         Boe Nørgaard

·         Energistyring og tekniske installationer

Administrationen lægger op til en
drøftelse af om prioriteringen af det resterende rådighedsbeløb i 2021 skal
følge prioriteringerne fra 2020. Ved at følge dem, kan der arbejdes videre med
følgende indsatser i 2021:

·
[adresse]

·
Vinduer og indgangspartier

·
Energistyring og tekniske
installationer

·
Affaldsgårde

·
ABA (automatiske brandalarmeringsanlæg)

·
Facadearbejder

·
Offentlige toiletter (herunder
istandsættelse af det offentlige toilet på Gisseløre, jf. H25)

·
Energimærker

·
Diverse vedligehold

Foruden rammen i 2021-budgettet
arbejdes der videre med at afslutte projekterne udført på 2020-rammen, hvor der
på grund af Corona-krisen var fremrykket 5 mio. kr. fra 2021-rammen Desuden er
der, jf. budgetforliget 2021-24, afsat 5,5 mio. kr. til ”Få det fikset” for
skoler og daginstitutioner.

Det videre forløb

På baggrund af drøftelserne vil
administrationen forelægge et forslag til den endelige prioritering på Teknik-
og Miljøudvalgets møde i februar 2021.

**Økonomiske konsekvenser**

Ingen økonomiske konsekvenser